23 Март 2019 | 17:47 | Агенция "Фокус"
Бургас. Сухи и нормално проходими са пътищата в област Бургас. Това съобщиха за Радио „Фокус“ – Бургас от Областно пътно управление. Условията за пътуване са добри. Няма затворени пътни участъци. Към момента движението на моторни превозни средства се осъществява без затруднения. Трафикът е по-натоварен по пътя Поморие – Ахелой, както и по пътя Атия – Созопол.
Няма образувани големи колони от автомобили по входно-изходните пътни артерии на Бургас. Движението е по-натоварено по някои участъци от бул. „24-ти Черноморски пехотен полк“ и по бул. „Захари Стоянов“ в ж. к. „Меден Рудник“. Струпване на автомобили се наблюдава и в района на пътен възел „Юг“.